יהושע גורטלר

יהושע גורטלר (נולד ב-1 בנובמבר 1980) הוא משפטן ישראלי ואקטיביסט בקהילה הדתית הגאה. נולד בירושלים להוריו דוד וטינה גורטלר שעלו לארץ מארצות הברית, וגדל בבית דתי. למד בתיכון הרטמן בירושלים וב-1998 התגייס לצה"ל כעתודאי בתחום המשפטים. סיים תואר ראשון באוניברסיטה העברית בהצטיינות ב-2002 והמשיך לתואר שני במשפטים באוניברסיטת תל אביב אותו סיים בשנת 2007. לאחר גיוסו הצטרף לפרקליטות הצבאית ובתפקידו האחרון בצבא שימש כעוזר המשפטי לפרקליט הצבאי הראשי דאז, אביחי מנדלבליט. גורטלר השתחרר בדרגת רב-סרן ולאחר השחרור הצטרף למחלקת מסחר אלקטרוני ואינטרנט במשרד עורכי הדין הרצוג, פוקס, נאמן ושות'. לאחר שנתיים מונה לשותף במשרד, והיה לשותף הצעיר ביותר. במקביל היה חבר בוועדת ההגוונה (diversity) של המשרד, במטרה להגדיל את ייצוגם של מיעוטים בחברה. ב-2021 עזב את המשרד והצטרף כיועץ משפטי ומזכיר החברה של חברת הגיימינג Huuuge, וגם בה ריכז את הפעילות לגיוון, שוויון והכלה (DEI). ב-2024 הצטרף בתפקיד דומה לחברת Oddity, חברת האם של המותג איל מקיאג'. גורטלר יצא מהארון כהומוסקסואל בגיל עשרים, במהלך לימודיו באוניברסיטה העברית. במהלך שירותו הצבאי, בעת ששימש כעוזרו של מנדלבליט, התראיין לעיתון במחנה לרגל חודש הגאווה על יציאתו מהארון כקצין ועל אמונותיו בתור הומו דתי. פרסום הכתבה גרר ביקורת מצד הרבנות הצבאית, ששיאה במכתב ששיגר הרב הצבאי הראשי דאז, אבי רונצקי, לראש אכ"א אבי זמיר וקצין החינוך הראשי אלי שרמייסטר, בו הביע זעם על פרסום הכתבה, וכתב כי "אין מקום לכתבה על אנשים בעלי נטיות הפוכות בעיתון של הצבא". המכתב הוביל לגינויים מצד האגודה לזכויות האזרח וארגון חברותא, ולמכתב תגובה שנשלח לרמטכ"ל גבי אשכנזי בדרישה לפטר את רונצקי. עם שחרורו הצטרף גורטלר לפעילות למען הקהילה הגאה, ובדגש על הקהילה הדתית הגאה. בין היתר היה ממייסדי שב"ל, ארגון ההסברה של הקהילה הדתית הגאה, והיה חבר בדירקטוריון ארגון חוש"ן - מרכז החינוך וההסברה של הקהילה הגאה. בשנת 2013 הוזמן על ידי שגרירות ישראל בוושינגטון להרצות בפקולטות המובילות למשפטים בארצות הברית בנוגע לזכויות הקהילה הגאה בישראל. בשנת 2018, לאחר שכמאתיים חמישים רבנים חתמו על מכתב שתקף את ארגוני הקהילה הגאה, היה מבין יוזמיו של מכתב תגובה, עליו חתמו כמאה להט"בים מרקע דתי, שחיזק את הלהט"בים הדתיים וארגוניהם. פרסם מאמרי דעה על קהילת הלהט"ב הדתית בעיתון "הארץ" באנגלית. ב-2006 היו גורטלר ובן זוגו דאז בין הזוגות הישראלים החד-מיניים הראשונים שנישאו ב"נישואי טורונטו". ב-2014 הביאו לעולם תאומים באמצעות פונדקאות. נכון ל-2024 הוא בזוגיות ומתגורר בתל אביב. יהושע גורטלר, ברשת החברתית פייסבוק יהושע גורטלר, ברשת החברתית אינסטגרם יהושע גורטלר, ברשת החברתית LinkedIn יהושע גורטלר, ברשת החברתית אקס (טוויטר) 100 להט"בים דתיים נגד מכתב הרבנים: "יחס מבזה", באתר "סרוגים", 30 ביולי 2018 הקהילה העסקית | אורי רוזן, באתר גלובס פרויקט מיוחד: המשפטנים המובילים מקהילת הלהט"ב בישראל, באתר portal.takdin.co.il צאלה קוטלר, עו"ד יהושע גורטלר | שותף בהרצוג פוקס נאמן "יש לי עוד פסגות לכבוש", באתר גלובס, ‏1 במרץ 2012 Huuuge Games, Setting the tone to promote inclusivity in the workplace — Interview with Yehoshua Gurtler, Medium, ‏30 ביוני 2022 Raising the bar for LGBTQ inclusivity in the Start-Up Nation, The Jerusalem Post | JPost.com, ‏2022-06-14 (באנגלית) Yehoshua Gurtler - General Counsel, ODDITY הרב הצבאי מחה נגד כתבה ב"במחנה" על קצין הומו דתי, באתר ישראל היום, ‏23 במרץ 2012 מחאת הרב הצבאי הראשי נגד פרסום ראיון בעיתון "במחנה" עם קצין הומו, באתר האגודה לזכויות האזרח בישראל, ‏9 באוגוסט 2009 Pictures, Lambda, ‏2010-01-21 (באנגלית אמריקאית) Yehoshua Gurtler, "הארץ" (באנגלית) Geekonomy - פרק #125 – יהושע שוחט-גורטלר מאמין באלוהים, באתר Geekonomy, ‏2017-06-13